# Vaiana

Vaiana (titulada Moana en la seva versió original en anglès) és una pel·lícula d'animació per ordinador de Walt Disney Animation Studios que es va estrenar el 23 de novembre de 2016 als Estats Units. Als Països Catalans es va estrenar el 2 de desembre del mateix any. Aquesta pel·lícula compta amb doblatge i subtítols en català.

## Argument

Fa 3000 anys, la deessa totpoderosa Te Fiti va crear la vida. Després d'això va caure en un profund somni, convertint-se en una illa. El seu cor es va transformar en una petita talla de pounamu. El semideu Maui va robar el cor de la deessa. Maui no era l'únic que el desitjava, perquè els monstres marins també cobejaven el cor, i un d'ells, anomenat Te Ka, aconsegueix arrabassar-li'l. Després de la desaparició del cor de la deessa que mantenia la vida en equilibri, totes les illes van començar a ser afectades per la mort a mesura que passava el temps.
1000 anys després, durant l'expansió dels polinesis en el Pacífic, Vaiana, una jove de 16 anys, filla única i successora d'un important cap, comença a notar senyals que li indiquen que l'illa on viu pot desaparèixer. Ella vol recuperar els costums ancestrals del seu poble, especialment les seves exploracions a través de l'oceà, però el seu pare s'hi oposa. Gràcies als consells i indicacions de la seva àvia Tala, una anciana de la tribu, aconsegueix iniciar el seu viatge al costat de Maui amb la finalitat de recuperar el cor de la deessa per a salvar la seva illa i el seu poble de la desaparició.
Per a això decideix desobeir al seu pare, qui li prohibeix navegar més enllà de l'escull. En la pel·lícula es veu com usen canoes que els permetien pescar a prop de la costa, anomenades waka, però Vaiana descobreix embarcacions molt més grans que usaven els seus avantpassats per a colonitzar diferents illes, com les Hokule'a o canoes de doble casc. Durant el viatge es topa amb Maui El Semideu i junts s'embarquen en l'aventura, on es troben amb diferents obstacles i enemics.

## Repartiment

| Personatge | Veu original | Doblatge al català |
| Vaiana | Auliʻi Cravalho | Crystal Barreyro Ana Fernàndez Pellicer (cançons) |
| Maui | Dwayne Johnson | Mark Ullod |
| Tala | Rachel House | Maria Lluïsa Solà |
| Cap Tui | Temuera Morrison Christopher Jackson (cançons) | Eduard Doncos Francesc Pujol (cançons) |
| Tamatoa | Jemaine Clement | Francesc Belda |
| Sina | Nicole Scherzinger | Thaïs Buforn Lourdes Fabrés (cançons) |
| Heihei | Alan Tudyk | –– |
| Pescador | Oscar Kightley | David Jenner |
* ↑ Reprèn el paper a la versió en hawaià de la pel·lícula
* 1 2 3 Reprèn el paper a la versió en maori de la pel·lícula
* ↑ Reprèn el paper a la versió en hawaià de la pel·lícula
* ↑ També dona veu al vilatà núm. 3

## Producció
### Desenvolupament

Després de dirigir Tiana i el Gripau (2009), Ron Clements i John Musker van començar a treballar en l'adaptació de Mort de Terry Practchett, però va haver-hi problemes per aconseguir els drets necessaris per fer una pel·lícula, així que, el projecte no va ser continuat. Per evitar aquest problema tornés a passar, van crear tres idees noves. L'inici d'una d'aquestes idees (la qual va ser la que finalment va ser escollida) va ocórrer quan Musker va començar a llegir sobre la mitologia Polinèsia i va aprendre sobre el semidéu Maui. Intirgat per la rica cultura de Polinèsia, va pensar que seria un bon tema per una pel·lícula animada. Poc després, Musker i Clements van escriure un enfocament i li van ensenyar a John Lasseter, qui els va recomanar que haurien de viatjar i fer recerca. Així que, el 2012, Clements i Musker van anar a fer recerca a Fiji, Samoa i Tahiti a conèixer les persones de l'oceà Pacífic i aprendre sobre la seva cultura. Al principi, havien planejat en fer una perl·lícula només sobre en Maui, però aquests viatges van inspirar a Clements per una història sobre la jove filla d'un cap.
Clements i Musker van quedar fascinats quan van saber que la gent de Polinèsia havien deixat de fer llargs viatges ja feia uns tres mil anys enrere. Les seves tradicions de navegació eren més antigues que les dels exploradors europeus. Clements i Musker van situar la pel·lícula uns dos mil anys enrere, en una illa fictícia al Pacífic central, va estar inspirada en elements de les illes reals de Fiji, Samoa i Tonga. Es va tardar més de cinc anys a desenvolupar i produir la pel·lícula. Per intentar ser més precisos a l'explicar la història, Clements i Musker van demanar a persones experts del pacífic que formessin un Oceanic Story Trust. Aquest grup, va respondre negativament, per exemple, no van estar d'acord en la representació de Maui sense cabell i tampoc ho van estar amb una escena proposada on la Vaiana s'enfada i en conseqüència tira cocos. En resposta a això, a Maui se li va fer cabell i l'escena dels cocos va ser tallada.
Durant l'exposició D23 de 2015, el cognom de que es va donar a Vaian va ser "Waialiki", però aquest no va aperèixer a la pel·lícula final.

### Guió

Taika Waititi va escriure el guió inicial, però va marxar a Nova Zelanda per centrar-se en el seu fill nounat i més tard en What We Do in the Shadows. Anys després, Waititi va bromejar dient que tot el que va quedar del seu primer guió va ser: "EXT: OCEAN– DAY". El primer esborrany va estar centrat en la Vaiana com única filla de la família amb "cinc o sis germans". Tot i així, els germans van ser eliminats de la història ja que els directors va pensar que la pel·lícula hauria d'anar sobre la Vaiana trobant-se a ella mateixa. Un següent esborrany es va presentar al pare de la Vaiana com el personatge que volia tornar a viatjar pel mar, però va ser reescrit com a la persona que no volia reprendre-la, d'aquesta manera, no desviaria l'atenció de la Vaiana. En comptes d'això, Pamela Ribon, va tenir la idea d'afegir una àvia a la pel·lícula, personatge que seria la unió entre la Vaiana i les tradicions antigues. Una altra versió va centrar-se en la Vaiana rescatant el seu pare, qui s'havia perdut al mar. La història de la pel·lícula va canviar molt durant la fase de desenvolupament; la idea, només va sobreviure com un petit element de la història del pare. En els primers esborranys, Te Kā, era anomenat Te Pō, fent referència a la deessa Māori Hine-nui-te-pō.
Aaron i Jordan Kandell es van unir al projecte durant un període crític per ajudar a fer més emocional l'estructura de la pel·lícula. Estan acreditats com a desenvolupadors de la relació entre en Maui i la Vaiana, de la Cova dels Wayfinders, el Kakamora i el cranc recol·lector Tamatoa (interpretat per Jemaine Clement). Jared Bush va rebre crèdit com a únic escriptor de la versió final de guió de la pel·lícula.
Problemes majors de la història van ser trobats el 2015, després que la pel·lícula hagués deixat d'estar en fase de desenvolupament i hagués entrat en la de producció, però les pel·lícules generades aper ordinador acostumen a tenir produccions més curtes i equips d'animació més grans (en aquest cas, uns 90 animadors) que els de les pel·lícules animades tradicionals. Clements i Musker ja treballaven 12 hores al dia (també els dissabtes) dirigint l'equip d'animació, Don Hall i Chris Williams (qui havien acabat de dirigir Big Hero 6) van unir-se a la producció com a co-directors per ajudar a arreglar els problemes de la història. L'escena on la Vaiana i en Maui es troben a Kakamora és un homenatge intencionat a Mad Max: Fury Road.

### Càsting

Després que els directors fessin centenars d'audicions, finalment, l'estudiant de secundària de 14 anys Auli'i Cravalho va ser triada per donar veu a Vaiana. En aquell moment, el disseny de la Vaiana ja estava fet i la ressemblança entre l'actriu i el personatge va ser coincidència. Durant la producció, els animadors de Disney van ser capaços d'afegir peculiaritats de Cravalho al personatge de la Vaiana.
La majoria dels actors i actriu són de descendència polinèsia: Auliʻi Cravalho (Vaiana) i Nicole Scherzinger (Sina, mare de la Vaiana) van néixer a Hawaii i tenen herència nativa hawaiana; Dwayne Johnson (Maui), Oscar Kightley (Fisherman) i Troy Polamalu (Villager No. 1) tenen herència samoana; i Rachel House, nascuda a Nova Zelanda, (Tala, àvia de la Vaiana), Temuera Morrison (Tui, pare de la Vaiana), i Jemaine Clement (Tamatoa) tenen herència.

### Animació

Vaiana és la primera pel·lícula totalment animada per ordinador de John Musker i Ron Clements. Una de les raons d'utilitzar animació digital va ser que l'entorn, incloent l'oceà, era molt millor quan es feia amb CGI que no pas amb animació tradicional. Els directors van insinuar que l'animació digital en tres dimensions era més adequada per "l'escultura" de les cares de la gent del sud del Pacífic. Eric Golberg va utilitzar l'animació tradicional per treballar en els tatuatges d'en Maui. Durant les primeres etapes de desenvolupament rumorejava la possibilitat de fer servir la tècnica d'animació dibuixat a mà, tot i així, només proves inicials van ser fetes amb aquest estil; l'única part feta amb la tècnica d'animació tradicional que va aparèixer a la pel·lícula final, van ser els tatuatges d'en Maui.
El 20 d'octubre del 2014 Disney va anunciar que la data de llançament de Vaiana seria finals de 2016. Al novembre de 2014, Dwayne Johnson (també conegut com La Roca) va ser anunciat per a expressar el semideu Maui i unir-se a Vaiana en el seu viatge ple d'acció. El 7 d'octubre de 2015, Walt Disney Animation Studios va llançar un vídeo anunciant el llançament debut com a actriu de veu d'Auli'i Cravalho, nadiua de Hawaii, qui farà el paper oficial de Vaiana. L'enregistrament dels diàlegs de la pel·lícula es va completar el 16 de juliol de 2016.
En els Premis Oscar de 2016, la pel·lícula va rebre la nominació a l'Oscar a la millor pel·lícula d'animació.

### Música

La banda sonora de la pel·lícula va ser publicada per Walt Disney Records el 18 de novembre de 2016. Les cançons van ser escrites per Opetaia Foa'i, Mark Mancina i Lin-Manuel Miranda i la música va ser composta per Mancina. La banda sonora inclou set cançons originals, dues repeticions (reprise) i dues cançons de final de crèdits de la pel·lícula. La lletra de les cançons és en anglès, samoà i tokelauà.
La cançó "How Far I'll Go" (en català, "On aniré") va ser nominada als Premis Globus d'Or del 2017 a la categoria de Millor cançó original. A la 89ena gala dels Oscar, la cançó també va estar nominada a la categoria de Millor cançó original.

## Versions
### Problemes a Europa amb el títol original

La pel·lícula es titula Vaiana als Països Catalans, a la resta d'Espanya i França, a Portugal, Alemanya, Països Baixos, Bèlgica, Dinamarca, Noruega, Suècia, Islàndia, Finlàndia, Estònia, Lituània, Letònia, Polònia, Hongria, República Txeca, Eslovàquia, Eslovènia, Croàcia, Sèrbia, Bulgària, Grècia, Romania i Ucraïna. «Moana» és una marca registrada en aquests països europeus.
A Itàlia la pel·lícula es va titular Oceania, ja que la productora Disney va considerar inacceptable que en els cercadors web el nom «Moana» llancés entre els resultats principals informació sobre l'actriu pornogràfica, presentadora i model italiana Anna Moana Rosa Pozzi.

### Adaptacions

"Vaiana" :
| Llengua | Títol | Traducció |
| Alemany | Vaiana – Das Paradies hat einen Haken | Vaiana – El paradís té un ganxo |
| Anglès (Europeu continental) | Vaiana | Vaiana |
| Àrab | موانا (Muwānā) | موانا (Muwānā) |
| Bengalí | মোয়ানা (Mōẏānā) | মোয়ানা (Mōẏānā) |
| Búlgar | Смелата Ваяна (Smelata Vayana) | Vaiana valenta |
| Cantonès | 魔海奇緣 | L'aventura de l'oceà màgic |
| Castellà | Vaiana | Vaiana |
| Català | Vaiana | Vaiana |
| Coreà | 모아나 (Moana) | 모아나 (Moana) |
| Croat | Vaiana: Potraga za mitskim otokom | Vaiana: missió per l'illa mítica |
| Danès | Vaiana | Vaiana |
| Espanyol | Moana: Un mar de aventuras | Vaiana: Un Mar d'Aventures |
| Eslovac | Vaiana | Vaiana |
| Eslovè | Vaiana | Vaiana |
| Estonià | Vaiana | Vaiana |
| Finès | Vaiana | Vaiana |
| Flamenc | Vaiana | Vaiana |
| Francès (Canadà) | Moana | Moana |
| Francès (Europa) | Vaiana, la Légende du bout du monde | Vaiana, la llegenda de la fi del món |
| Grec | Βαϊάνα (Vaïána) | Βαϊάνα (Vaïána) |
| Hawaià | Moana | Moana |
| Hebreu | מואנה (Moana) | מואנה (Moana) |
| Hindi | मोआना (Moaana) | मोआना (Moaana) |
| Hongarès | Vaiana | Vaiana |
| Indonèsi | Moana | Moana |
| Islandès | Vaiana | Vaiana |
| Italià | Oceania | Oceania |
| Japonès | モアナと伝説の海 (Moana to densetsu no umi) | Vaiana i El Mar Llegendari |
| Kazakh | Моана (Moana) | Моана (Moana) |
| Letó | Vaiana | Vaiana |
| Lituà | Vaiana | Vaiana |
| Malai | Moana | Moana |
| Maori | Moana | Moana |
| Neerlandès | Vaiana | Vaiana |
| Noruec | Vaiana | Vaiana |
| Polonès | Vaiana: Skarb oceanu | Vaiana: Tresor de l'Oceà |
| Portuguès (Brasil) | Moana: Um mar de aventuras | Vaiana: Un Mar d'Aventures |
| Portuguès (Europa) | Vaiana | Vaiana |
| Romanès | Vaiana | Vaiana |
| Rus | Моана (Moana) | Моана (Moana) |
| Serbi | Вајана (Vajana) | Вајана (Vajana) |
| Suec | Vaiana | Vaiana |
| Tahitià | Moana | Moana |
| Tailandès | ผจญภัยตำนานหมู่เกาะทะเลใต้ (Pà-jon pai dtam-naan mòo gòr tá-lay dtâi) | Aventura a les illes del llegendari mar del sud |
| Tàmil | மோனா (Mōṉā) | மோனா (Mōṉā) |
| Turc | Moana | Moana |
| Txec | Odvážná Vaiana: Legenda o konci světa | Vaiana valenta: La llegenda de la fi del món |
| Ucraïnès | Ваяна (Vaiana) | Ваяна (Vaiana) |
| Vietnamita | Hành trình của Moana | Viatge de la Vaiana |
| Xinès Mandarí (Xina) | 海洋奇缘; Hǎiyáng qí yuán | L'aventura de l'oceà |
| Xinès Mandarí (Taiwan) | 海洋奇缘; Hǎiyáng qí yuán | L'aventura de l'oceà |

## Recepció
### Recaptació

La pel·lícula va recaptar $56.631.401 en el seu primer cap de setmana als Estats Units i $17.177.794 en altres territoris per a un total de $74.349.195 mundialment.
Fins al final dels seus temps en taquilla, la pel·lícula va recaptar $248.757.044 en la taquilla estatunidenca i $394.574.067 en la taquilla estrangera, recaptant així un total de $645 M., situant-se en el lloc #114 i #117 de les pel·lícules més taquilleres dels Estats Units i del món respectivament. És la dotzena pel·lícula amb la recaptació més gran del 2016. A més és la cinquena pel·lícula més taquillera dels clàssics de Disney.
Es van produir crítiques a les tàctiques promocionals emprades i que se centraven en com els efectes adversos del turisme han devastat les comunitats natives del Pacífic, provocant la degradació del medi ambient i la pobresa.

### Crítica

La pel·lícula va rebre ressenyes positives de part de la crítica i de l'audiència. En el portal d'internet Rotten Tomatoes, la pel·lícula posseeix una aprovació de 95%, basada en 283 ressenyes, amb una puntuació de 7.8/10 per part de la crítica, mentre que de part de l'audiència té una aprovació de 89% basada en més de 50.000 vots i amb una puntuació de 4.3/5.
La pàgina Metacritic li ha fet a la pel·lícula una puntuació de 81 de 100, basada en 44 ressenyes, indicant "aclamació universal". Les audiències de CinemaScore li han donat una puntuació de "A" en una escala d'A+ a F, mentre que al lloc IMDb els usuaris li han donat una puntuació de 7.6/10, amb base en més de 170 000 vots. A FilmAffinity ha rebut una qualificació de 6.8/10, basada en més de 13 000 vots.

## Referències

* ↑ «ésAdir > Filmoteca: pel·lícules > Vaiana». [Consulta: 28 abril 2020].
* ↑ «Vaiana». Goita què fan, ara!. [Consulta: 1r març 2024].
* ↑ espaidisney. «56. (2016) Vaiana», 31-03-2017. [Consulta: 24 octubre 2021].
* ↑ «Aloha nui kākou! Eia nō hoʻi au ʻo Auliʻi Cravalho ma Nuioka nei. A piha ʻeu ka hauʻoli i ka hana hou ʻia ʻana ʻo Moana... a i kēia manawa... ma ka ʻōlelo makuahine o kuʻu one hānau o Hawaiʻi!» (en hwi). [Consulta: 24 octubre 2021].
* 1 2 «Moana (2018)». [Consulta: 24 octubre 2021].
* ↑ «Speak Māori». [Consulta: 24 octubre 2021].
* ↑ «Moana (2017)». [Consulta: 24 octubre 2021].
* ↑ «"Nicole Scherzinger on Instagram: 'I'm over the moon to announce I'll be joining @auliicravalho again for @disneyanimation's MOANA!!! This time the entire film in ʻōlelo...'"». Instagram. [Consulta: 24 octubre 2021].
* ↑ «Bleeding Cool» (en anglès). [Consulta: 24 octubre 2021].
* ↑ Miller, Bruce. «Sioux City native Ron Clements preps new film for Disney studio» (en anglès). [Consulta: 24 octubre 2021].
* ↑ «The Irascible Ron Clements and John Musker Talk ‘Moana’» (en anglès). [Consulta: 24 octubre 2021].
* 1 2 3 Giardina, Carolyn; Giardina, Carolyn. «‘Moana’ Directors Reveal How the Story Changed» (en anglès americà), 25-11-2016. [Consulta: 24 octubre 2021].
* ↑ Deitchman, Beth (en anglès) Finding Her Way: Directors John Musker and Ron Clements Have Charted A Course For Their New Film, Moana, Which Sails Into Theatres In November 2016 [Burbank], 8, pàg. 32-33. ISSN: 2162-5492. OCLC: 698366817.
* ↑ Robinson, Joanna. «How Pacific Islanders Helped Disney’s Moana Find Its Way» (en anglès americà), 16-11-2016. [Consulta: 24 octubre 2021].
* ↑ Chang, David.A "Looking Out From Hawai'i's Shore: The Exploration of the World is the Inheritance of Native Hawaiians". The World and All the Things Upon It: Native Hawaiian Geographies of Exploration. Minneapolis: University of Minnesota Press, pàg. 1-32.
* ↑ Julius, Jessica; Malone, Maggie (en anglès) The Art of Moana. Chronicle Books LLC, 2016, pàg. 10. 9781452158976.
* 1 2 Ito, Robert «How (and Why) Maui Got So Big in ‘Moana’» (en anglès). The New York Times, 15-11-2016. ISSN: 0362-4331.
* ↑ «Meet Disney's New (And First Polynesian) Princess!» (en anglès americà), 20-08-2015. [Consulta: 24 octubre 2021].
* ↑ «Taika Waititi on shaking up Thor and being a Hollywood outsider: 'They take this stuff so seriously'» (en anglès), 20-03-2017. [Consulta: 24 octubre 2021].
* ↑ Giroux, Jack. «Moana: John Musker and Ron Clements Interview» (en anglès americà), 23-11-2016. [Consulta: 24 octubre 2021].
* ↑ «Moana: Ron Clements & John Musker Official Movie Premiere Interview | ScreenSlam». [Consulta: 24 octubre 2021].
* 1 2 3 4 5 «Moana Directors Talk The Films Influences and Fun References» (en anglès americà), 21-11-2016. [Consulta: 24 octubre 2021].
* ↑ Ron Clements and John Musker (2016). Moana: Audio Commentary. Disney. Event occurs at 3:00..
* ↑ V, Billy. «Hawaii brothers write for Disney's 'Moana'» (en anglès). [Consulta: 24 octubre 2021].
* ↑ «‘Moana’ screenwriter talks about what he had to cut from the film» (en anglès americà), 22-11-2016. [Consulta: 24 octubre 2021].
* ↑ October 07, Lynette Rice Updated; Am, 2015 08:30. «The Next Disney Princess is Moana's Auli'i Cravalho» (en anglès). [Consulta: 24 octubre 2021].
* ↑ «Meet the Voice of Disney's New Princess, Moana», 07-10-2015. [Consulta: 24 octubre 2021].
* ↑ «Immersed in Movies: John Musker Talks 'Little Mermaid' Go | Animation Scoop», 24-05-2016. Arxivat de l'original el 2016-05-24. [Consulta: 24 octubre 2021].
* ↑ «5 Things You Should Know About Disney’s Moana Starring Auli‘i Cravalho and Dwayne “The Rock” Johnson» (en anglès americà), 13-10-2015. [Consulta: 24 octubre 2021].
* ↑ «Concept art of Maui, Dwayne Johnson’s character in Disney’s Moana – REMOVED | Film Divider», 30-09-2015. Arxivat de l'original el 2015-09-30. [Consulta: 24 octubre 2021].
* ↑ Siegemund-Broka, Austin; Siegemund-Broka, Austin. «Veteran Animator Eric Goldberg Joins USC Film School Faculty» (en anglès americà), 16-06-2015. [Consulta: 24 octubre 2021].
* ↑ «D23: Interview with Moana's Dwayne Johnson and the Filmmakers - Welcome to the Legion! | Welcome to the Legion!», 03-10-2017. Arxivat de l'original el 2017-10-03. [Consulta: 24 octubre 2021].
* ↑ «Oscar Nominations: Complete List» (en anglès americà). Variety Media, 24-01-2017. [Consulta: 23 octubre 2021].
* ↑ Breznican, Anthony; August 14, C. Molly Smith Updated; EDT, 2015 at 12:00 PM. «The Rock makes surprise appearance for Disney's 'Moana': 'This is my heritage'» (en anglès). [Consulta: 27 octubre 2021].
* ↑ Records, Walt Disney. «Disney's "Moana" Original Motion Picture Soundtrack Available Today» (en anglès). [Consulta: 27 octubre 2021].
* ↑ Desk, Movies News. «Disney's MOANA Soundtrack, Featuring Music by Lin-Manuel Miranda, Out Today» (en anglès). [Consulta: 27 octubre 2021].
* ↑ «Tokelau Pride: Te Vaka’s song for Disney’s Princess Moana». [Consulta: 27 octubre 2021].
* ↑ Staff, Variety; Staff, Variety. «Golden Globe Nominations: Complete List» (en anglès americà), 12-12-2016. [Consulta: 27 octubre 2021].
* ↑ «Oscar Nominations 2017: View the Complete List of Nominees - Oscars 2021 News | 93rd Academy Awards» (en anglès). [Consulta: 27 octubre 2021].
* ↑ «The 89th Academy Awards | 2017» (en anglès). [Consulta: 27 octubre 2021].
* ↑ «‘Moana’ se llamará ‘Vaiana’ en España y presenta nueva imagen» (en castellà). Arxivat de l'original el 2020-10-29. [Consulta: 28 abril 2020].
* ↑ Vivarelli, Nick; Vivarelli, Nick. «Disney Changes ‘Moana’ Title in Italy, Where It Has Porn Star Connotations» (en anglès), 18-11-2016. [Consulta: 3 maig 2020].
* ↑ «Vaiana | Officiële Ondertitelde Trailer | Disney BE». [Consulta: 28 octubre 2021].
* ↑ «VAIANA - trailer - Disney» (en noruec). [Consulta: 28 octubre 2021].
* ↑ «Vaiana – Officiell trailer», 13-06-2016. [Consulta: 25 juliol 2019].
* ↑ «Disney Vaiana - Trailer (NL ondertiteld)» (en neerlandès). [Consulta: 28 octubre 2021].
* ↑ «Moana». Box Office Mojo, 01-11-2019. [Consulta: 23 octubre 2021].
* ↑ Grandinetti, Tina. «Moana might be great for representation but it's not all heartwarming for Hawaii | Tina Grandinetti» (en anglès). The Guardian, 12-01-2017. [Consulta: 23 octubre 2021].
* ↑ «Moana» (en anglès). [Consulta: 24 octubre 2021].
* ↑ «Moana». [Consulta: 24 octubre 2021].
* ↑ «Moana». imdb.com. [Consulta: 3 maig 2020].
* ↑ «Vaiana (2016)» (en castellà). [Consulta: 28 abril 2020].